**የአዲስ አበባ ከተማ ጽዳት አስተዳደር ኤጀንሲ የከተማው ነዋሪዎች እና ተቋማት የአከባቢ ንጽሕና አያያዝ ደንብና መመሪያ፦**

**1ኛ**. **የንጽሕና አያያዝ ደንብ በተመለከተ፦**

* **ሁሉም የከተማችን ነዋሪዎችና ተቋማት የሚያመነጩትን ደረቅ ቆሻሻ**

**የሚበሰብስ፣**

**የማይበሰብስ እና**

**አደገኛ ቆሻሻ  በሶስት መልክ ለይቶ የማስቀመጥ ግዴታ አለባቸው፡፡**

* **ሁሉም የከተማችን ነዋሪዎችና ተቋማት ያመነጩትን ደረቅ ቆሻሻ በተቀመጠላቸው ፕሮግራም መሠረት ለተደራጁ ማህበራት ብቻ የማስረከብ ግዴታ አለባቸው፡፡**
* **ሁሉም የከተማችን ነዋሪዎች በያሉበት መኖሪያ አከባቢ በየቀኑ ከቤታቸው 5 ሜትር ራዲየስ በግል የማጽዳት ግዴታ አለባቸው፡፡**
* **ሁሉም የከተማችን ነዋሪዎች በያሉበት መኖሪያ አከባቢ በየሳምንቱ ቅዳሜ ቅዳሜ ጠዋት 12:00 ሰዓት  ጀምሮ ከቤታቸው 5 ሜትር ራዲየስ በጋራ የጽዳት ንቅናቄ ማድረግና መሳተፍ ግዴታ አለባቸው፡፡**
* **ሁሉም የከተማችን መንግስታዊና መንግስታዊ ያልሆኑ ተቋማት ማለትም  የፌዴራልና የከተማ አሰተዳደር ቢሮዎች፣ የሀይማኖት ተቋማት፣ ትምህርት ቤቶች፣ ክሊኒኮችና ሆስፒታሎች እንዱሁም ማንኛውም ንግድ ድርጅት በየሳምንቱ አርብ አርብ ጠዋት 2:30 እስከ 3:30 ከሀላፊ እስከ ሰራተኛ በማስተባበር በጋራ ከተቋማቸው እስከ 10 ሜትር ራዲየስ  የጽዳት ንቅናቄ የማድረግ ግዴታ አለባቸው፡፡**

**2ኛ. ተጠያቅነትን በተመለከተ፦**

* **ማንኛውም የከተማችን ነዋሪ የሚኖርበትን አከባቢ በ5 ሜትር ራዲየስ በየቀኑ ንጹህ ካላደረገ፣ ደረቅ ቆሻሻን በአይነት ለይቶ ካልያዘና ካዝረከረከ፣ ሳምንታዊ የጋራ ጽዳት ንቅናቄ ካልተሳተፈና ከተቀመጠው የደረቅ ቆሻሻ ማውጫ ቀን ወይንም ፕሮግራም ውጭ አውጥቶ የጣለ በደንብ ጥሰት ብር 2,000.00  ቅጣትና በተጨማሪ በህግ ይጠይቃል፡፡**
* **ማንኛውም የከተማችን ተቋማት ከየስራ ቦታቸው  በ10 ሜትር ራዲየስ በየቀኑ ንጹህ ካላደረጉ፣ ደረቅ ቆሻሻን በአይነት ለይቶ ካልያዙና ካዝረከረኩ፣ ሳምንታዊ የጋራ ጽዳት ንቅናቄ ካላደረጉና ከተቀመጠው የደረቅ ቆሻሻ ማውጫ ቀን ወይንም ፕሮግራም ውጭ አውጥቶ የጣለ የከሚካልና መርዛማ ቆሻሻ ከሆነ በደንብ ጥሰት ብር እስከ 100,000.00 እንዲሁም መደበኛ ቆሻሻ ከሆነ እስከ ብ 50,000.00 ቅጣት በተጨማሪ በህግ ይጠየቃል፡፡**

**በመሆኑም የከተማ እና መሰረተ ልማት ሚኒስቴር አመራሮች፣ ሰራተኞችና እንግዶች/ደንበኞች የከተማችን ንጽህና መመሪያውን ተግራዊ በማድረግ የበኩሎን ሀላፊነት እንዲወጡ በአክብሮት እናሳስባለን።**

**ጽዱ ከተሞች ለኢትዮጵያ ከፍታ !!!**

**የከተማ እና መሰረተ ልማት ሚኒስቴር ከልደታ ክፍለ ከተማ ወረዳ 7 ጽዳት አስተዳደር ጽ/ቤት ጋር በመተባበር**